نباش بن زرارہ تمیمی

ابو ہالہ نباش بن زرارہ بن وقدان اسدی تمیمی ( 80 ق ھ - 35 ق ھ / 543ء - 588ء ) مکہ مکرمہ کے معززین، اشراف اور مالدار افراد میں شمار کیے جاتے تھے۔ زمانہ جاہلیت میں اپنی قوم بنو اسید بن عمرو (جو بنو تمیم کی ایک شاخ ہے) کے ایک شخص کا خون کرنے کے باعث اپنی قوم کی سرزمین چھوڑ کر مکہ آگئے۔ وہاں انھوں نے قریش کے خاندان بنی عبد الدار کے ساتھ حلف باندھا۔ بعض روایات کے مطابق، انھوں نے بنی نوفل بن عبد مناف کے ساتھ حلف کیا تھا۔

انھوں نے حضرت خدیجہ بنت خویلد رضی اللہ عنہا سے اس وقت نکاح کیا، جب وہ رسول اللہ ﷺ کے نکاح میں نہیں آئی تھیں۔ اس شادی سے ان کے پانچ بچے پیدا ہوئے: الحارث، ہند ، الزبیر، الطاہر اور ہالہ۔ وہ زمانہ جاہلیت میں ہی وفات پا گئے۔
النباش مکہ کے معززین میں شمار ہوتے تھے۔ ان کا اور ان کے بیٹوں کا کعبہ کے اردگرد گھر تھے، جو ان کے مقام و مرتبے کی علامت تھے۔ زمانہ جاہلیت میں ان کی عزت و شہرت کا یہ عالم تھا کہ ان کے خاندان کو مثال کے طور پر پیش کیا جاتا تھا۔ کہا جاتا: "واللہ! تم آلِ نباش بن زرارہ سے بھی زیادہ معزز ہو۔"العقد الثمين في تاريخ البلد الأمين، التقي الفاسي، ج 6 ص 187. 
 نسب اور خاندان 
نباش کا مکمل نسب یہ ہے:
 ابو ہالہ النباش بن زرارہ بن وقدان بن حبیب بن سلامہ بن غوی بن جروہ بن اسید بن عمرو بن تمیم بن مر الاسیدی العمروی التمیمی۔
ان کی زوجہ حضرت خدیجہ بنت خویلد تھیں، جن کا نسب یہ ہے:ابن الكلبي (1986)، جَمْهَرة النَّسَب، تحقيق: ناجي حسن (ط. 1)، عالم الكتب، ص. 269
 خدیجہ بنت خویلد بن اسد بن عبد العزی بن قصی بن کلاب بن مرہ بن کعب بن لوی بن غالب بن فہر بن مالک بن قریش بن کنانہ القرشیہ الكنانیہ۔حضرت خدیجہ رضی اللہ عنہا نبی اکرم ﷺ کی پہلی زوجہ محترمہ تھیں اور ان کا قریش کے ایک معزز خاندان سے تعلق تھا۔
 اولاد 
ابو ہالہ النباش بن زرارہ کی اولاد درج ذیل ہے:
 . ہند بن ابو ہالہ: یہ صحابی تھے جنھوں نے بعض روایات کے مطابق غزوہ بدر میں اور بعض کے مطابق غزوہ احد میں شرکت کی۔ انھیں جنگ جمل میں حضرت علی بن ابی طالب کے ساتھ شہید کیا گیا۔ابن عبد البر (1992)، الاستيعاب في معرفة الأصحاب، تحقيق: علي محمد البجاوي (ط. 1)، بيروت: دار الجيل للطبع والنشر والتوزيع، ج. 4، ص. 544
 . حارث بن ابو ہالہ: یہ بھی صحابی تھے اور اسلام میں پہلے مرد شہید قرار دیے جاتے ہیں۔ بلاذری کے مطابق، وہ رکنِ یمانی کے قریب اسلام کے دفاع میں شہید ہوئے۔ابن الأثير الجزري (1994)، أسد الغابة في معرفة الصحابة، تحقيق: عادل أحمد عبد الموجود، علي محمد معوض (ط. 1)، بيروت: دار الكتب العلمية، ج. 5، ص. 389ابن الأثير الجزري (1994)، أسد الغابة في معرفة الصحابة، تحقيق: عادل أحمد عبد الموجود، علي محمد معوض (ط. 1)، بيروت: دار الكتب العلمية، ج. 6، ص. 436
 . طاہر بن ابی ہالہ: یہ صحابی تھے جنہیں رسول اللہ ﷺ نے یمن کے کچھ علاقوں پر والی مقرر کیا۔ ابن حجر العسقلانی کے مطابق، خلیفہ ابو بکر صدیق نے انھیں حروب الردہ کے دوران تہامہ میں ازد قبیلے کے خلاف جنگ کے لیے بھیجا، جہاں انھوں نے کامیابی حاصل کی۔
 . ہالہ بن ابی ہالہ: یہ ابو ہالہ کے سب سے بڑے بیٹے تھے اور انہی کے نام پر ان کی کنیت "ابو ہالہ" پڑی۔ ابن الاثیر اور ابن حجر نے انھیں صحابہ میں شمار کیا ہے۔ابن حجر العسقلاني (1995)، الإصابة في تمييز الصحابة، تحقيق: علي محمد معوض، عادل أحمد عبد الموجود (ط. 1)، بيروت: دار الكتب العلمية، ج. 3، ص. 418
 . زبیر بن ابی ہالہ: یہ بھی صحابی تھے اور ان کا ذکر ابن الاثیر نے اسد الغابہ فی معرفة الصحابة اور ابن حجر نے الإصابة فی تمییز الصحابة میں کیا ہے۔ابن الأثير الجزري (1994)، أسد الغابة في معرفة الصحابة، تحقيق: عادل أحمد عبد الموجود، علي محمد معوض (ط. 1)، بيروت: دار الكتب العلمية، ج. 5، ص. 354ابن الأثير الجزري (1994)، أسد الغابة في معرفة الصحابة، تحقيق: عادل أحمد عبد الموجود، علي محمد معوض (ط. 1)، بيروت: دار الكتب العلمية، ج. 2، ص. 311

 حوالہ جات 

زمرہ:588ء کی وفیات
زمرہ:چھٹی صدی کی عرب شخصیات
زمرہ:بنو تمیم
زمرہ:ویکی ڈیٹا سے ماخوذ پیشہ ورانہ زبان